নবান্নে পৌঁছলেন মুখ্যমন্ত্রী শুভেন্দু অধিকারী, করবেন ৩টি গুরুত্বপূর্ণ বৈঠক

ওয়েব ডেস্ক : শেষ হয়েছে ভোট পর্ব। তার পরেই মুখ্যমন্ত্রী হিসেবে শপতগ্রহণ করেছেন মুখ্যমন্ত্রী শুভেন্দু অধিকারী (Suvendu Adhikari)। এর পর সোমবার নবান্নতে (Nabanna) গেলেন তিনি। এদিন তিনি প্রথমে গিয়েছিলেন বিজেপি রাজ্য সভাপতি শমীক ভট্টাচার্যের বাড়িতে। এর পর শমীককে নিয়ে তিনি যান বিজেপি (BJP) কার্যালয়ে। সেখানে সাংগঠনিক বৈঠক সেরে নবান্নে পৌঁছলেন রাজ্যের নতুন মুখ্যমন্ত্রী। এদিন শুভেন্দু অধিকারীরকে গার্ড অব ওনার দেওয়া হয়।

মুখ্যমন্ত্রী হওয়ার পর এই প্রথম বিজেপি দফতরে গিয়েছিলেন তিনি। তাঁর আগমনে এদিন সল্টলেকের দলীয় কার্যালয় সেজে উঠেছিল। ২০৭টি পদ্মের মালায় তাঁকে বরণ করা হয় শুভেন্দুকে (Suvendu Adhikari)। কুলো হাতে তাঁকে অভ্যর্থনা জানান দলের মহিলারাও। সেখানে একপ্রস্থ বৈঠক সারেন মুখ্যমন্ত্রী শুভেন্দু অধিকারী।

আরও খবর : আজ কোন কোন জায়গায় বৃষ্টির পূর্বাভাস, জেনে নিন

এদিন বেলা সাড়ে ১১টা নাগাদ নবান্নে পৌঁছন শুভেন্দু (Suvendu Adhikari)। সেখানে বিজেপি সরকারের প্রথম ক্যাবিনেট বৈঠক (Cabinet meeting) হবে। এদিন নবান্নে প্রবেশ করতেই তাঁকে গার্ড অব অনার দিয়ে সম্মানিত করা হয়। জানা যাচ্ছে, এদিন নবান্নে তিনটি প্রশাসনিক বৈঠক করবেন মুখ্যমন্ত্রী। প্রথমে সচিব, তার পর জেলাশাসক, তার পরে পুলিশ আধিকারিকদের সঙ্গে বৈঠক করবেন তিনি। সূত্রের খবর, এই বৈঠকে রাজ্য পুলিশের ডিজি, কলকাতার পুলিশ কমিশনার সহ অনেক আধিকারীক সেখানে উপস্থিত থাকতে পারেন।

এদিকে, রবিবারই নবান্নের নিরাপত্তা খতিয়ে দেখে কলকাতা ও হাওড়া পুলিশ। পুলিশের কমিশনার অজয় নন্দ এবং হাওড়ার অখিলেশ চতুর্বেদী নবান্নে গিয়েছিলেন। তাঁরা নবান্ন চত্বর খতিয়ে দেখেন। কেমন থাকবে মুখ্যমন্ত্রী শুভেন্দুর (Suvendu Adhikari) নিরাপত্তা, তা খতিয়ে দেখা হয়।